Kánikula, majd hidegfront okoz panaszokat - orvosmeteorológia
Kánikulai meleg lesz a továbbiakban, melyen a kedd este nyugat felõl érkezõ hidegfront enyhít egy keveset, de a hõmérõ higanyszála a jövõ hét közepén ismét magasra kúszik. Az idõjárás fõként a hõségre érzékenyeket fogja megviselni.
A Meteo Klinika tájékoztatása szerint a következõ napokban az alábbi egészségügyi hatások érvényesülhetnek:
 
Hétfõn további melegedés várható, marad a kánikula. Fronthatás nem érvényesül. Alvásproblémák fokozódását tapasztalhatjuk, mivel a minimumhõmérsékletek is 20 fok közelében fognak alakulni. Fogyasszunk könnyû ételeket, figyeljünk oda a fokozott folyadékbevitelre.

A levegõ porszintje és légszennyezettség mértéke a csapadék hiánya miatt folyamatosan nõ. Fõként a városokban egyre kevésbé lesz alkalmas a levegõ minõsége sportolásra, szabadtéri programok tervezésére. A pollenallergiások tünetei szintén erõsödnek, fõként a csalánfélék és a pázsitfûfélék pollenjei találhatók meg magas koncentrációban a légkörben.

Kedd este a jelenlegi számítások szerint hidegfront érkezik. A szív- és érrendszeri betegségekben szenvedõk már elõzõ nap felkészülhetnek a fronthatás kivédésére pihenéssel, magas magnézium- és káliumtartalmú ételek fogyasztásával. A nap folyamán a keleti országrészben még kánikula várható, nyugaton azonban már az erõs front hatását érezhetjük meg.

Szerdán gyenge hidegfronti hatás várható, de a maximumhõmérsékletek már a nyáriasan meleg tartományban fognak alakulni. Az erõsen frontérzékenyek még küzdhetnek migrénes fejfájással, reumás panaszokkal. Kábaság, fáradtság is elõfordulhat. Igyunk meg egy csésze menta teát a panaszok enyhítése érdekében!
orvosmeteorológia humánmeteorológia Magyarország